**5. NAPIREND:** Ügyiratszám: BCS/609-3/2025.

**ELŐTERJESZTÉS**

a Képviselő-testület **2025. október 13-i nyilvános** ülésére

**Tárgy:** **Beszámoló a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2024/2025 tanév II. félévére vonatkozó fenntartói ellenőrzési terv végrehajtásáról**

**Előterjesztő:** Schumacher József elnök

**Előkészítette:**  dr. Varga Viktória jegyző

**Tisztelt Képviselő-testület!**

A Balatoncsicsói Német Nemzetiségi Önkormányzat Képviselő-testülete a 95/2024. (X.28.) BNNÖ. határozatában felkérte a Zánkai Közös Önkormányzati Hivatal jegyzőjét, hogy a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola fenntartói ellenőrzésével kapcsolatos terv elkészítéséről gondoskodjon, majd 2025. február 24-i ülésén az ellenőrzési tervet elfogadta.

A 2024/2025 tanév II. félévére vonatkozó ellenőrzési terv az alábbiakra terjedt ki:

* Intézményvezetői szabadság igénybevétele, dokumentálása
* Munkavédelmi oktatás
* Munkaköri leírások ellenőrzése
* Sikeres nyelvvizsgák száma

Az ellenőrzés a hivatali dolgozók és külső szakértő bevonásával végrehajtásra került.

Az ellenőrzés az alábbiakat tárta fel:

* Intézményvezetői szabadság igénybevétele, dokumentálása: az adott évre járó intézményvezetői szabadság kivétele nehézkes, a nyári munkálatok irányítása, koordinálása a tanítási szünetben való szabadság-kiadást nem könnyíti meg. A szabadságok megfelelő dokumentálása „Szabadságengedély” nyomtatvány használatával történik és a fenntartóval történt egyeztetés alapján a szabadság kivétele 2025 évben meg fog valósulni.
* Munkavédelmi oktatás: a munkavédelmi oktatás minden évben augusztus hónapban történik meg.
* Munkaköri leírások ellenőrzése: a külső szakértő a fizikai dolgozók munkaköri leírását ellenőrizte, a javításra, átgondolásra vonatkozó javaslatait megtette, melyek alapján a munkaköri leírások javításra kerültek.
* Sikeres nyelvvizsgák száma: a 2024/25 tanévben 3 tanuló tett sikeres DSD vizsgát.

Kérem a Tisztelt Képviselő-testületet, hogy az előterjesztést megvitatni és az ellenőrzési tervet végrehajtásáról szóló beszámolót elfogadni szíveskedjen.

**HATÁROZATI JAVASLAT**

A Balatoncsicsói Német Nemzetiségi Önkormányzat Képviselő-testülete a fenntartásában működő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola fenntartói ellenőrzéséhez a 2024/2025 tanév II. félévére vonatkozó ellenőrzési terv végrehajtásáról szóló beszámolót elfogadja.

Szentantalfa, 2025. október 7.

**Schumacher József**

**elnök**